stanford-oval/wikipedia huggingface dataset:
פרוי גוטיירז
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2016 | בלה והבולדוגס | צ'ארלי האגינס | 3 פרקים |
| 2016 | הגולדברגים | בן | 2 פרקים |
| 2017 | כל יום מחדש | ג'וש | 4 פרקים |
| 2017 | זאב צעיר | נולאן הולוואי | 8 פרקים |
| 2018 | Liza on Demand | דאג | פרק: "Popular" |
| 2019 | קל כנוצה (אנ') | רידג' | 6 פרקים |
| 2020 | Wireless | בראד קרנג'י | 4 פרקים |
| 2021 | קיץ אכזרי | ג'יימי הנסון | תפקיד ראשי (עונה 1); 10 פרקים |
הערות שוליים

↑  Galindo, Brian (27 במרץ 2019). "An Interview With Froy Gutierrez From "Teen Wolf" That'll Make You Love Him Even More". BuzzFeed. נבדק ב-5 ביוני 2019. {{cite web}}:  (עזרה)
↑  "Froy Gutierrez". IMDb (באנגלית). נבדק ב-2019-07-03.
↑  AfterBuzz TV (2017-04-20), Froy Gutierrez Interview | AfterBuzz TV's Spotlight On, נבדק ב-2024-06-29
↑  Pedersen, Erik (3 באפריל 2019). "'Light As A Feather' Adds Cast For Season 2 On Hulu". deadline.com. {{cite web}}:  (עזרה)
↑  "Cruel Summer Bios". Disney General Entertainment Content Press. נבדק ב-28 בפברואר 2021. {{cite web}}:  (עזרה)
| --- | --- |
בקרת זהויות :  LCCN: no2019024671  VIAF: 1889155105766776320004   WorldCat (עם VIAF): 1889155105766776320004
מבצע צמצום טווח

מבצע "צמצום טווח" היה מבצע שנועד לחסום מעבר מחבלי חזבאללה מהכפר מיידון אל נקודות תצפית בדרום לבנון. ב-22 בפברואר 1999, ז' באדר ה'תשנ"ט, יצא כוח של סיירת צנחנים לבצע מארב בשטח בו התבצעה פעילות עוינת של מחבלים בקלעת ג'בור בדרום לבנון. הכוח נקלע למארב של מחבלי החזבאללה, ומהאש נהרגו מפקד הסיירת, קצין ההנדסה ומפקד אחד הצוותים בסיירת.
מהלך המבצע

הכח חצה את הקו האדום לאחר תנועה ארוכה וטיפוס לגובה של 1,200 מטר באזור קלעת ג'בור. בהגיעם לשיא הגובה של הרכס, הלך מפקד היחידה איתן בלחסן, יחד עם קצין ההנדסה לירז טיטו לסרוק את שטח העמדה, שהיה באזור תלול מרובה סבך ובולדרים, ובו גם שאריות שלג. כאשר התקרבו לעמדה נפתחה עליהם אש ממרחק קצר, כמטר וחצי, ממנה נהרגו איתן ולירז. דוד גרנית, מפקד הצוות, רץ לחלץ את השניים אף על פי שידע שהוא עלול להיהרג במלכודת האש. הוא השיב באש, קרא לשאר הלוחמים לבוא לסייע, ולמעשה תפס פיקוד על הכוח.
בעת ניסיון חילוץ ההרוגים נפגע דוד גרנית מצרור ונפצע אנושות. הוא הספיק להורות לחיילים שבאו לחלצו לטפל בפצועים האחרים קודם לפני שמת מפציעתו. לאחר חילופי אש קשים עם המחבלים חולץ הכוח לארץ במסוק ובו הפצועים וההרוגים. על הלחימה בקרב הוענקה תעודת הערכה של אלוף פיקוד צפון גבי אשכנזי למיכאל ברוכי, לוחם שנכנס מיד אחרי דוד לחילוץ הנפגעים ונפצע שלוש פעמים במהלך הקרב, וצל"ש אלוף פיקוד צפון לדוד גרנית בו נאמר:
הנני לציין לשבח את סגן דוד גרנית, על גילוי אומץ לב נדיר, חתירה למגע עם האויב בצורה הנחושה ביותר, מנהיגות ודוגמה אישית, רעות וקור רוח.
הנצחה

לזכרו של איתן הוקם מצפה ליד בית הוריו ברמות נפתלי, ומדי שנה מתקיים לזכרו כנס מנהיגות במכללת תל חי.
לזכרו של דוד הוקם גן הנצחה ביישוב עפרה.
הערות שוליים

↑  צל"ש אלוף פיקוד הצפון, באתר הגבורה
מדד לרנר

מדד לרנר (באנגלית: Lerner index) נוסח בשנת 1934 על ידי הכלכלן היהודי-אמריקאי אבא לרנר. המדד מוגדר  L={\frac {P-MC}{P}}, כאשר P הוא המחיר אותו קובעת הפירמה ו-MC היא העלות השולית של הפירמה. ערכו של המדד תחום בין 0 ל-1, כשערך גבוה יותר מסמל כוח שוק (market power) חזק יותר. לפירמה בתחרות משוכללת (שבה P=MC), אין שום כוח שוק.
ראו גם

מדד הרפינדל-הירשמן
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
צוקי ים

| --- | --- |
חוף צוקי ים ובתי היישוב דקות לאחר הזריחה
מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎29 מטר
תאריך ייסוד: 1956
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 296 תושבים
    - שינוי בגודל האוכלוסייה: ‎-1.7% בשנה
 מפת מיקום  מפה דינמית   (למפת נתניה מוגדלת) צוקי ים(למפת נתניה רגילה) צוקי ים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוקי ים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוקי ים32°21′41″N 34°51′32″E﻿ / ﻿32.361402182627°N 34.8589331516716°E﻿ / 32.361402182627; 34.8589331516716  heמפת היישובים של מועצה אזורית עמק חפר (in English: Hefer Valley Regional Council) באדום - צוקי ים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

צוּקֵי יָם הוא יישוב קהילתי הנמצא בשטחי המועצה האזורית עמק חפר. היישוב שוכן צפונית לעיר נתניה ובצמוד למושב חבצלת השרון, ובו כ-90 בתים.
היסטוריה

ראשיתו של צוקי ים בשנת 1968 בשכונת וילות בנות שלושה חדרים, שהוקמה על ידי חברת רסקו בצמוד למושב חבצלת השרון. בשנת 1973 שווקו וילות וקוטג'ים שלב ג' שכללו ארבעה וחמישה חדרים. רבים מהבתים הורחבו מאז.
בשנת 1997 איחד משרד הפנים את צוקי-ים שמנתה 65 בתי אב עם שכונת עמידר הסמוכה (דרך הזיתים) שמנתה 27 בתי אב. לאחר האיחוד הוכר המקום כישוב עצמאי בשם צוקי-ים.
בשנת 2014 הוצע על ידי המועצה ליצור אשכול יישובים שיכלול את חבצלת השרון, שושנת העמקים וצוקי-ים (אשכול ים חפר) .ואכן היישובים נהנים משתוף פעולה פורה בתחומי פעילות נוער, תרבות ועשיה יומיומית ונעזרים במזכירת יישובים משותפת.
סמוך למושב נמצא גן לאומי אביחיל באתר דיונות חול, עצי חרוב מצוי ואלת המסטיק. אלו הדיונות הדרומיות ביותר במישור החוף בהן שרדה תצורת צומח זו.
החוף הצמוד ליישוב נחשב לאחד החופים היפים במדינה ואף זכה במענק מידי קרן פורד, בשל פעילותם של התושבים לאימוץ החוף. חוף זה מוצע כיום כשמורת טבע עתידית.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  הצעות רסקו - חבצלת השרון, מעריב, 6 בדצמבר 1968
↑  וילות ובתים, מעריב, 3 באוגוסט 1973
| --- | --- |
בקרת זהויות :  NLI: 987007590409305171 
ערך זה הוא קצרמרבנושא ישראל. אתם מוזמנים לתרום לוויקיפדיה ו.
לינדזי פרייס

| --- | --- |

לינדסי פרייס, 2009
 לידה:  6 בדצמבר 1976 (בת 47) ארקדיה, ארצות הברית 
 סוגה מועדפת:  פופ רוק 
 מדינה:  ארצות הברית 
 תקופת הפעילות:  מ-1984 
 מקום לימודים:  Young Actors Space 
 בן או בת זוג:  קרטיס סטון (2013–?) 
 http://www.lindsaypricemusic.com/
 פרופיל ב-IMDb
 
לינדסי ג'לין פרייס (באנגלית: Lindsay Jaylyn Price; נולדה ב-6 בדצמבר 1976) היא שחקנית טלוויזיה וזמרת אמריקאית.
קורות חייה

לינדזי פרייס נולדה ב-6 בדצמבר 1976 בארקאדיה, קליפורניה, הוריה גדלו כאחים חורגים. אימה הייתה בילדותה יתומה קוריאנית, ואומצה על ידי משפחה אמריקאית. יש לה אח גדול בשם בריאן.
פרייס החלה את הקריירה שלה בגיל 6 כאשר הופיעה בפרסומת ל"טויס אר אס". בגיל 8 היא ביצעה הופעת אורח בסדרה "Finder of Lost Loves". מ-1991 עד 1993, היא שיחקה בסדרה "כל ילדיי", ומ-1995 עד 1997, היא שיחקה בסדרה "היפים והאמיצים". לאחר מכן היא שיחקה בסדרה "בוורלי הילס 90210". ב-1999 שיחקה בסרט "הפיצול הגדול" בכיכובה של ג'ודי גריר. בשנת 2003 שיחקה בסיטקום "זיווגים" של רשת NBC, התכנית אשר מבוסס על סדרת טלוויזיה בריטית באותו שם ירדה מן המרקע לאחר עונה אחת.
ב-2005 הוציאה פרייס אלבום הנושא את שמה, ובאותה שנה הופיעה בסדרה "פפר דניס". בשנים 2008–2009 הופיעה בשתי עונות של סדרת הדרמה "ליפסטיק ג'ונגל", בתפקיד המעצבת ויקטורי פורד. במחצית השנייה של 2009 הופיעה פרייס בסדרת הדרמה "איסטוויק", המבוססת על ספרו של ג'ון אפדייק, "המכשפות מאיסטוויק".
חיים אישיים

ב-31 ביולי 2004, נישאה פרייס לשון פילר בחוות סדלרוק, מליבו קליפורניה. הזוג התגרש בשנת 2007.
בשנת 2009 נישאה פרייס בשנית לשף האוסטרלי קרטיס סטון.
מדד מחירי תשומות בסלילה

מדד מחירי תשומות בסלילה הוא מדד המתפרסם על ידי הלשכה המרכזית לסטטיסטיקה, המהווה אחד מסוגי מדדי המחירים החודשיים, ומחשב על עלות סלילת ואחזקת קטע כביש.
חישוב המדד

המדד המחושב בטכניקות סטטיסטיות ומיועד למדוד את שינויי המחירים של סל מוצרים ושירותים הדרושים לסלילת ולאחזקת כבישים כגון: מחירי מצע, אספלט, ברזל, שכר עבודה בענף ועוד. המדד נקוב בנקודות המבטאות את היחס במחירי הסל ביחס לתקופת הבסיס, שבה נקבעה רמת המחירים ברמה של 100 נקודות.
סל המוצרים ותקופת הבסיס מוחלפים מדי זמן מה, וזאת בהתאם לשינויים הטכנולוגיים, שינויי התקינה והשינויים בביקוש. תקופת הבסיס הנוכחית היא שנת 2004 ותקופת הבסיס שקדמה לה היא 1992.
המדד מורכב משלושה תתי מדדים: תשומות בכבישים עירוניים, תשומות בכבישים בין עירוניים, ותשומות לסלילת כביש חדש.
המדד משמש בדרך כלל גורמים בענף התשתית, עבודות עפר ופיתוח סביבתי, לצורך הצמדת סכומים בהתקשרות ביניהם.
מדד מחירי התוצר

מדד מחירי התוצר (או: מדד מחירי התמ"ג) הוא מונח כלכלי המציין את היחס בין התמ"ג הנומינאלי (תוצר במחירים "שוטפים") לתמ"ג הריאלי (תוצר במחירים קבועים, לפי מחירי שנת ייחוס מסוימת).
חישוב מדד מחירי התוצר

הנוסחה לחישוב מדד מחירי התוצר היא הבאה:
ראו גם

מדד המחירים לצרכן
צוקי סולסברי

צוקי סולסברי
מחשוף הסיל
הסיל השטוח על רקע "מושבו של ארתור" (רחוק, משמאל)
צוקי סולסברי (באנגלית: Salisbury Crags) הם מחשופיו של סיל המצוי במרכז העיר אדינבורו בסקוטלנד, בתחומי פארק הולירוד (Holyrood).
גאולוגיה

הצוקים – שגובהם 46 מטרים מעל סביבתם – מהווים את חלקה העליון של בליטה משנית בארתורס סיט (באנגלית: Arthur's Seat, מושבו של ארתור) – הר געש כבוי שנוצר בקרבון מיסיסיפי לפני 325 מיליון שנים. בלועו של הר הגעש מצוי הפקק הגעשי "צוק הטירה" (Castle Rock), עליו בנויה טירת אדינבורו.
הסיל הוא מחדר שטוח שחדר לשכבות של אבן חול אדומה וחוואר מתחילת הקרבון והתגבש פחות או יותר במקביל לשכבותיהם. המסלע נחשף לאחר שסלעי המשקע שהורבדו מעל המחדר נסחפו על ידי קרחון, שנע ממערב למזרח ברביעון, במהלך עידן הקרח האחרון.
סמוך לסיל ניתן לראות חלקים נוספים של מערכת "מושבו של ארתור" בדמות סמסונס ריבס (מאנגלית: Samson's Ribs, צלעותיו של שמשון) – סדקים שנוצרו בתוך הר הגעש, אליהם חדרה מאגמה ויצרה בהתקררותה עמודי בזלת.
מאפיינים

לכל רוחבו קיימים בסיל סדקים אנכיים, שנוצרו בעת שהמאגמה שיצרה אותו התקררה והתכווצה.
הרכבו של הסיל מוגדר כדולריט או דולריט-טשניט. טשניט (Teschenite) הוא סלע פלוטוני כהה הנוצר במחדרים, וגודל גרגריו נע בין גס לדק. הוא מורכב בעיקר מפלגיוקלז סידני, אנלציט ואוגיט, ומכיל גם כמויות קטנות של ברקביקיט (barkevikite), נפלין ואוליבין. סלע כזה מוגדר לעיתים כגברו מכיל אנלציט.
היסטוריה

צוקי סולסברי נשקפו מבעד לחלון ביתו של ג'יימס האטון, גאולוג סקוטי בן המאה ה-18, ומיוחס להם חלק נכבד בפיתוח הפלוטוניזם – תאוריה שביסודה היווצרות הרים מהתכת סלעים במעמקי האדמה.
במאה ה-19 התבצעה בסיל כריה נרחבת, על מנת להשתמש בסלעיו לריצוף רחובות לונדון.
ראו גם

גאולוגיה - מונחים
הערות שוליים

↑  "צלעותיו של שמשון"
↑  על המחדר
↑  ברקביקיט במינדט
↑  טשניט בבריטניקה המקוונת
↑  סקירת הספר "Northern Lights" מאת דייוויד דנבי בניו יורקר
↑  על צוקי סולסברי באתר המכון הגאולוגי הבריטי
פרס רקנאטי

| --- | --- |
 תיאור:  פרס על הצטיינות יזמית למורים ועובדים סוציאליים
 מדינה:  ישראל 
 תקופת הפרס:  2004–הווה (כ־20 שנה) 
 נקרא על שם:  ליאון רקנאטי (הנכד) 
 www.rcr.org.il
 
פרס רקנאטי-קופ הוא פרס כספי אישי בגובה 10,000 שקל המחולק למורים ולעובדים סוציאליים יזמים.
היסטוריה

הפרס נוסד על ידי איש העסקים ליאון רקנאטי ופרופ' יעקב קופ, לשעבר ראש מרכז טאוב לחקר המדיניות החברתית. בשלב השני חברו אליהם אלי אלאלוף, מנכ"ל קרן רש"י, וסטנלי צ'ייס, איש עסקים מארצות הברית שהיה פעיל בישראל בתחומי החברה והחינוך. המייסדים רואים בתחומי החינוך והרווחה מפתח לקידום הקהילה והחברה בישראל. הפרס בא לעודד דפוסי עבודה של יזמים במערכות חינוך ורווחה, להבליטם, ולהפנות את תשומת הלב הציבורית ליזמים אלה - הן כיחידים והן כחלק ממערכות השואפות לשפר איכויותיהן.
הפרס הוא יוזמה של ליאון רקנאטי ופרופ' יעקב קופ המשמשים גם כיושבי ראש ועדת ההיגוי של הפרס.
סוגי הפרס

הפרס ניתן לשתי אוכלוסיות:
פרס המורה היזם
פרס העו"ס היזם
סוגי הפרס > פרס המורה היזם

ב"פרס המורה היזם" מחולק למורים שפיתחו היבטים ייחודיים בעבודתם, ואשר יוזמותיהם הייחודיות מקדמות את ההישגים הלימודיים והחינוכיים של תלמידיהם.
מורים אלו יכולים להיות מכל מסגרות החינוך, ומכל המקצועות הנלמדים, ובתנאי שיוזמותיהם ישפרו את סיכויי תלמידיהם להמשיך בהתקדמותם לאחר סיום לימודיהם. הפרס מיועד למורים פעילים (כולל גננות/גננים ויועצות/יועצים), המלמדים בגני ילדים, בבתי ספר. הפרס חולק לראשונה בשנת 2004, ובאותה שנה חולק ל-17 יוזמות. התוכנית קיבלה את ברכת משרד החינוך.
יזמות מורים דומה ליזמות פנים-מפעלית במגזר העסקי. לצידן של יוזמות עסקיות המתבצעות כהזנק (סטארט-אפ) של מפעלים חדשים, יזמות פנים-ארגונית מתבצעת כאשר עובד מפתח רעיון או מוצר ומטפח אותו בתוך הארגון. המורה הוגה רעיון לימודי-חינוכי, מטפח אותו, מיישמו בכיתתו והדבר מביא לתוצאות חינוכיות משופרות.
סוגי הפרס > פרס העו"ס היזם

פרס העו"ס היזם" מחולק לעובדים סוציאליים (עו"סים), שפיתחו היבטים ייחודיים בעבודתם, זיהו בעיה חברתית ויצרו לה מענה, ושפעילותם משרתת את צורכי האוכלוסייה ותוך שימוש בכלים חדשניים ויצירתיים.
הפרס מיועד לאנשי שדה בקהילת העובדים הסוציאליים מכל תחומי העבודה הסוציאלית בישראל. הפרס חולק לראשונה בשנת 2006. התוכנית קיבלה את ברכתו של משרד הרווחה והשירותים החברתיים.
הערות שוליים

↑  אודות פרס רקנאטי, באתר פרס רקנאטי
↑  פרס רקנאטי-צ'ייס-רש"י, באתר הסתדרות המורים, ‏2010
↑  תחיה שירן, שכר יוזמה, הקיבוץ, 24 ביוני 2004
↑  פרס רקנאטי בברכת משרד הרווחה, באתר משרד העבודה והרווחה, ‏2012
מבצע פינאלה

| --- | --- |

כרזת הסרט בעברית
 בימוי:  כריס וייץ 
 הופק בידי:  פרד ברגר  אוסקר אייזק  בריאן קוואנו-ג'ונס  ג'ייסון ספייר
 תסריט:  מתיו אורטון
 עריכה:  פמלה מרטין 
 שחקנים ראשיים:  אוסקר אייזק  בן קינגסלי  מלאני לורן  ליאור רז  ניק קרול  היילי לו ריצ'רדסון
 מוזיקה:  אלכסנדר דספלה 
 צילום:  חאווייר אגירסארובה
 מדינה:  ארצות הברית 
 חברת הפקה:  Automatik Entertainment
 חברה מפיצה:  מטרו גולדווין מאייר Netflix
 שיטת הפצה:  וידאו על פי דרישה, direct-to-video 
 הקרנת בכורה:  29 באוגוסט 2018
 משך הקרנה:  122 דק' 
 שפת הסרט:  אנגלית גרמנית ספרדית עברית
 סוגה:  סרט דרמה, סרט היסטורי 
 תקציב:  24 מיליון דולר
 הכנסות:  17.5 מיליון דולר (8 באוקטובר 2018)
 הכנסות באתר מוג'ו:   operationfinale
 אתר רשמי
 דף הסרט ב־IMDb
 
מבצע פינאלה (באנגלית: Operation Finale) הוא סרט דרמה אמריקאי משנת 2018 בבימויו של כריס וייץ על פי תסריט של מתיו אורטון. בסרט מככבים אוסקר אייזק (שגם הפיק), בן קינגסלי, ליאור רז, מלאני לורן, ניק קרול, היילי לו ריצ'רדסון ואחרים.
הסרט מתאר את מאמצי המודיעין הישראלי בלכידת קצין האס אס אדולף אייכמן בשנת 1960. הסרט מתבסס על חומרים שונים כולל הספר "אייכמן בידיי", האוטוביוגרפיה מאת פיטר מלקין, שסיפק את בסיס הסיפור לסרט. הצילומים החלו בארגנטינה באוקטובר 2017 והסרט יצא לאקרנים בארצות הברית ב-29 באוגוסט 2018 וזכה לביקורות מעורבות מהמבקרים.
תקציר עלילת הסרט

מרגלים ישראלים מ"המוסד" בראשותו של פיטר מלחין (אוסקר אייזק) עובדים יחד כדי לאתר וללכוד את אדולף אייכמן (בן קינגסלי) שמסתתר בארגנטינה.
צוות השחקנים

אוסקר אייזק כפיטר מלחין
בן קינגסלי כאדולף אייכמן
ליאור רז כאיסר הראל
מלאני לורן כחנה
ניק קרול כרפי איתן
ג'ו אלווין כקלאוס אייכמן
היילי לו ריצ'רדסון כסילביה הרמן
מייקל ארונוב כצבי אהרוני
פיטר שטראוס כלותאר הרמן
אוהד קנולר כאפרים אילני
גרג היל כמשה תבור
טורבן ליברכט כיעקב גת
מייקל בנג'מין הרננדז כדני קרלון
גרטה סקאקי כורה אייכמן
אלן קורדונר כגדעון האוזנר
טטיאנה רודריגז כאני ורנר
פפה רפאצוטה כקרלוס הורסט פולדנר
סיימון אסל ביל כדוד בן-גוריון
הפקה

ב-16 בנובמבר 2015, הודיעה חברת מטרו גולדווין מאייר שהיא רכשה זכויות על תסריט שכתב מתיו אורטון, על לכידת אדולף אייכמן. בריאן קוואנו-ג'ונס הפיק את הסרט באמצעות חברת ההפקה Automatik. ב-24 בפברואר 2016, כריס וייץ ניהל מגעים לביים את הסרט.
העסקה בין הצדדים נחתמה במרץ 2017 עם אוסקר אייזק כמפיק וכוכב הסרט, בתפקיד פיטר מלקין. כריס וייץ נשכר כבמאי. ביוני, בן קינגסלי לוהק לתפקיד אדולף אייכמן. באוגוסט, ליאור רז הצטרף לגלם את איסר הראל, בסרט ההוליוודי הראשון שלו. בספטמבר, מלאני לורן, ניק רול, ג'ו אלווין, מייקל ארונוב והיילי לו ריצ'רדסון לוהקו אף הם לתפקידים בסרט, כשהצילומים התחילו בארגנטינה ב-1 באוקטובר. השחקנים התאחדו באתר הצילומים ב-12 באוקטובר בארגנטינה. פיטר שטראוס הצטרף לצוות השחקנים ב-30 בנובמבר.
פרסום

"מבצע פינאלה" במקור היה אמור לצאת לאקרנים ב-14 בספטמבר 2018. עם זאת, ביולי 2018, תאריך הקרנת הסרט הוקדם ל-29 באוגוסט 2018. הסרט שוחרר מחוץ לארצות הברית ב-3 באוקטובר 2018, באתר נטפליקס.
ראו גם

לכידת אדולף אייכמן
משפט אייכמן
שירות הביטחון הכללי
הערות שוליים

↑  "How true is 'Operation Finale'? Director Chris Weitz talks us through the required changes". Metro US (באנגלית). 2018-08-30. נבדק ב-2018-08-31.
↑  "What 'Operation Finale' gets wrong about the hunt for Nazi monster Adolf Eichmann". The Washington Post. 30 באוגוסט 2018. נבדק ב-4 בספטמבר 2018. {{cite news}}:  (עזרה)
↑  Fleming, Mike Jr. (16 בנובמבר 2015). "MGM Acquires Thriller Spec Script On The Hunt And Capture Of Holocaust Architect Adolf Eichmann". Deadline Hollywood. Penske Business Media. נבדק ב-24 בפברואר 2016. {{cite news}}:  (עזרה)
↑  Fleming, Mike Jr. (24 בפברואר 2016). "Chris Weitz In Talks To Helm MGM Film On The Hunt For Nazi War Criminal Adolph Eichmann". Deadline Hollywood. Penske Business Media. נבדק ב-24 בפברואר 2016. {{cite news}}:  (עזרה)
↑  Busch, Anita (29 במרץ 2017). "Oscar Isaac In Final Negotiations To Star And Produce MGM's 'Operation Finale' For Director Chris Weitz". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  Fleming, Mike Jr. (16 ביוני 2017). "Ben Kingsley To Play Adolf Eichmann In 'Operation Finale'; Oscar Isaac Is Mossad Op Who Catches Notorious Nazi". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  Kit, Borys (30 באוגוסט 2017). "'Fauda' Star Lior Raz Joins Oscar Isaac in Nazi Thriller 'Operation Finale' (Exclusive)". The Hollywood Reporter. Prometheus Global Media. נבדק ב-24 באוגוסט 2018. {{cite web}}:  (עזרה)
↑  Fleming, Mike Jr. (6 בספטמבר 2017). "Melanie Laurent & Nick Kroll Hunt Eichmann In MGM's 'Operation Finale'". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  Kroll, Justin (8 בספטמבר 2017). "'Billy Lynn' Star Joe Alwyn Joins Russell Crowe in 'Boy Erased,' Oscar Isaac in 'Operation Finale' (EXCLUSIVE)". Variety. Penske Business Media. נבדק ב-24 באוגוסט 2018. {{cite web}}:  (עזרה)
↑  Gerard, Jeremy (14 בספטמבר 2017). "'Oslo' Tony Winner Michael Aronov Joins Cast Of Eichmann Film 'Operation Finale'". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  Kit, Borys (14 בספטמבר 2017). "'Split' Actress Haley Lu Richardson Joins Oscar Isaac in Nazi Thriller 'Operation Finale' (Exclusive)". The Hollywood Reporter. Prometheus Global Media. {{cite web}}:  (עזרה)
↑  N'Duka, Amanda (12 באוקטובר 2017). "MGM Rounds Out Cast Of Oscar Isaac-Starring Thriller 'Operation Finale'". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  N'Duka, Amanda (30 בנובמבר 2017). "Iqbal Theba Joins 'Green Book'; Michael Beach Cast In 'Foster Boy'; Peter Strauss Boards 'Operation Finale'". Deadline Hollywood. Penske Business Media. נבדק ב-24 באוגוסט 2018. {{cite web}}:  (עזרה)
↑  D'Alessandro, Anthony (16 ביולי 2018). "Mossad Spy Thriller 'Operation Finale' Moves Up To Labor Day Weekend". Deadline Hollywood. Penske Business Media. נבדק ב-16 ביולי 2018. {{cite web}}:  (עזרה)
↑  "Operation Finale". Netflix Media Center. נבדק ב-3 באוקטובר 2018. {{cite web}}:  (עזרה)
↑  עמי פרידמן, נטפליקס טשטשה סמלים נאציים מסרט חדש, באתר ynet, 6 באוקטובר 2018
לינדזי קראוס

| --- | --- |
אין תמונה חופשית
 לידה:  12 במאי 1948 (בת 76) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  1972–2013 (כ־41 שנים)
 מקום לימודים:  אוניברסיטת הרווארד  מכללת רדקליף  סטודיו אייץ' בי 
 בן או בת זוג:  דייוויד מאמט (1977–1990) 
 צאצאים:  זושה מאמט 
 פרסים והוקרה:  פרס עולם התיאטרון (1992) 
 פרופיל ב-IMDb
 
לינדזי אן קראוס (באנגלית: Lindsay Ann Crouse;‏ נולדה ב-12 במאי 1948) היא שחקנית קולנוע אמריקאית, מועמדת פרס אוסקר לשחקנית המשנה הטובה ביותר לשנת 1984 על תפקידה בסרט "מקום בלב".
ביוגרפיה

קראוס נולדה בניו יורק, בתם של אנה ושל המחזאי זוכה פרס הפוליצר ראסל קראוס. לקראוס אח עיתונאי בשם טימותי.
קראוס נקראה על שמו של המחזאי ושותפו של אביה לכתיבה הווארד לינדזי.
לאחר שסיימה את לימודיה הופיעה כרקדנית ג'אז וכשחקנית, את הופעת הבכורה שלה על בימת התיאטרון עשתה ב-1972 במחזה הקומי של ויליאם שייקספיר "מהומה רבה על לא דבר".
הופעת הבכורה שלה כשחקנית קולנוע הייתה ב-1977 בסאטירה הספורטיבית "פול ניומן וחבורתו" בתור לילי, אשתו הממורמרת של שחקן ההוקי נד ברדן.
סידני לומט שצפה בקראוס גם בבימות התיאטרון החליט ללהק אותה לשלושת סרטיו בתחילת שנות ה-80 "מסע דניאל", "נסיך העיר" בתור קרלה אשתו של שוטר משטרת ניו יורק דניאל סילו (טריט ויליאמס) ובדרמה המשפטית "פסק דין" בה גילמה את קייטלין קוסטלו.
בשנת 1984 קיבלה את הערכת חברי האקדמיה שהעמידו אותה לפרס אוסקר לשחקנית המשנה הטובה ביותר על תפקידה בתור מרגרט לומקס אחותה של הדמות הראשית אדנה ספלדינג (סאלי פילד) בדרמה של רוברט בנטון "מקום בלב". ב-1987 קיבלה לראשונה תפקיד ראשי במותחן הפסיכולוגי של בעלה המחזאי דייוויד מאמט "שם המשחק" וגילמה את הפסיכיאטרית ד"ר מרגרט פורד.
השתתפה בסוף שנות ה-90 במותחן הבדיוני "ההגעה" בתור חוקרת האקלים אינה גרין ובמותחן של מייקל מאן "המקור" המבוסס על סדרת הטלוויזיה "60 דקות" בדמותה של שרון טילר.
ב-2007 הופיעה בתפקיד קטן בסרט "מיסטר ברוקס" בתור קפטן ליסטר הקצינה של הבלשית טרייסי אטווד (דמי מור).
גילמה את תפקיד השוטרת הלסבית קייט מק'ברייד בעונה השישית של סדרת הדרמה "בלוז לכחולי המדים" וכפרופסורית מגי וולש בעונה הרביעית של הסדרה "באפי ציידת הערפדים".
בשנת 1977 התחתנה קראוס עם המחזאי, תסריטאי ובמאי הקולנוע דייוויד מאמט, לזוג נולדו שתי ילדות, ווילה וזושה, הם התגרשו ב-1990.
נישאה בשנית ב-1998 לשחקן והבמאי ריק בלו.
קראוס היא בודהיסטית ומשנת 2005 מארגנת תוכניות לימוד בודהיסטיות בעיירה רוקפורט שבמסצ'וסטס.
פילמוגרפיה חלקית > קולנוע

בין השורות (1976)
פסק דין (1982)
מסע דניאל (1983)
איש קרח (1984)
שעות גורליות (1990)
להיות אנושי (1994)
מחוץ לאפלה (1994)
ביי לאהבה (1995)
מפתח הקסמים (1995)
מושבעת (1996)
אם הקירות האלה היו יכולים לדבר (1996)
פרפונטיין (1997)
בדרך לסלינס (2001)
פצצה מהלכת (2001)
רצח מתוק (2002)
Chantilly Bridge‏ (2023)
פילמוגרפיה חלקית > טלוויזיה

Lemon Sky (1988) - סרט טלוויזיה של PBS
נורמה ג'ין (1996) - סרט טלוויזיה של HBO
מאחורי הערבה 2: הסיפור האמיתי של לורה אינגלס וילדר (2002) - סרט טלוויזיה של CBS
פלאש פורוורד (2010) - סדרת טלוויזיה
צ'אק מוזלי

| --- | --- |

 לידה:  26 בדצמבר 1959 הוליווד, ארצות הברית 
 פטירה:  9 בנובמבר 2017 (בגיל 57) קליבלנד, ארצות הברית 
 שם לידה:  Charles Henry Mosley 
 מוקד פעילות:  ארצות הברית 
 תקופת הפעילות:  1979–2017 (כ־38 שנים) 
 סוגה:  פאנק מטאל, רוק אלטרנטיבי, מטאל אלטרנטיבי, הארדקור פאנק 
 שפה מועדפת:  אנגלית 
 כלי נגינה:  גיטרה 
 מספר צאצאים:  2 
 פרופיל ב-IMDb
 
צ'ארלס הנרי "צ'אק" מוזלי השלישי (אנגלית: Charles Henry "Chuck" Mosley III; ‏26 בדצמבר 1959 - 9 בנובמבר 2017) היה זמר אפרו-אמריקאי, הסולן המקורי של להקת פיית' נו מור.
הוא שר באלבום הבכורה של הלהקה We Care a Lot ובאלבום השני Introduce Yourself.
חייו

מוזלי נולד בהוליווד, קליפורניה וגדל בשכונת סאות' סנטרל הענייה של לוס אנג'לס. שם התיידד עם הבסיסט בילי גולד והקים עמו להקת חובבנים. לאחר התפרקות צמד זה הקים גולד את פיית' נו מור, ומוזלי חבר ללהקת Haircuts that Kill. בין 1984 ו 1985 הוא עזב להקה זו וירש את קורטני לאב בתפקיד הזמר של פיית' נו מור.
בשנת 1988 פוטר מהלהקה בשל התמכרותו החמורה לסמים והתנהגותו הבעייתית, שהידרדרה לחילופי מהלומות עם הגיטריסט "ביג" ג'ים מרטין. כמו כן, העלו חברי הלהקה טענות על יכולתו הקולית המוגבלת ועל כך שבזבז את הכסף שניתן לו בעבור שיעורי פיתוח קול על מתאדון. החליף אותו בלהקה מייק פאטון.
לאחר עזיבתו את פיית' נו מור, הוא היה זמר וגיטריסט בלהקת Cement ולהקות שוליים אחרות. לאחר מכן עבד כטבח בקליבלנד, אוהיו. בנובמבר 2017 נפטר.
לינדזי קמפ

| --- | --- |

 לידה:  3 במאי 1938 סאות' שילדס, הממלכה המאוחדת 
 פטירה:  24 באוגוסט 2018 (בגיל 80) ליבורנו, איטליה 
 מדינה:  הממלכה המאוחדת 
 פרופיל ב-IMDb
 
לינדזי קמפ, 2016
לינדזי קית' קמפ (באנגלית: Lindsay Keith Kemp;‏ 3 במאי 1938 – 25 באוגוסט 2018) היה רקדן, שחקן, מורה, אומן פנטומימה וכוראוגרף בריטי.
ביוגרפיה > תחילת דרכו

קמפ נולד בדרום שילדס שבאנגליה. את ילדותו בילה ביורקשיר ולמד בבית הספר לאומנות של ברדפורד, לפני שהתחיל ללמוד ריקוד עם הילדה הולגר ופנטומימה עם מרסל מרסו.
בשנות השישים המוקדמות ייסד לינדזי קמפ להקת רקדנים משלו, הלהקה משכה לראשונה את תשומת הלב הציבורית בהופעתה בפסטיבל אדינבורו בשנת 1968. למרות סיבובי ההופעות שעשה עם להקתו בכל העולם במשך כשלושים שנה והופעותיו המזדמנות בסרטים ובתוכניות טלוויזיה, קמפ ידוע ביותר דווקא בזכות תמיכתם והערכתם של קייט בוש ודייוויד בואי, שהיו שניהם תלמידיו ולזמן קצר אף חברים בלהקת המחול שהקים (בואי כרקדן ובוש כעוזרת מלתחה).
בקיץ 1984 הופיע בירושלים במסגרת פסטיבל ישראל.
ביוגרפיה > יצירתו

סגנון יצירתו של קמפ היה שילוב ייחודי בין בוטו, פנטומימה, בורלסק, דראג ומיוזיק הול (ז'אנר בריטי של הופעות תיאטרון) ותואר בהזדמנויות שונות כמרתק, צבעוני, פיתויי ומתמכר לתאוות. לרוב השיג ביקורות אוהדות ובסיס מעריצים נאמן.
קמפ הופיע לצד דייוויד בואי וביים את ההופעה של זיגי סטארדאסט שנערכה בריינבו ת'יאטר בלונדון באוגוסט 1972, ואף הופיע בקליפ של אחד משיריו של בואי.